Noordwes-Vrystaat: April 2022 – Winsgewendheidberamings vir die 2022/2023-seisoen - SA Grain
Home PROFITABILITY GAUGE Noordwes-Vrystaat: April 2022 – Winsgewendheidberamings vir die 2022/2023-seisoen
Weens insetkoste wat voortdurend aan die styg is, monitor Graan SA die winsgewendheidsituasie van graan en oliesade tans op 'n maandelikse basis. Soos nuwe inligting elke maand na vore kom, hetsy dit insetkoste soos kunsmis- of brandstofpryse of die Safex-prys is, word die winsgewendheidsituasie vir die komende somergraanseisoen beraam om vir produsente en die bedryf 'n idee van dié prentjie te skets. Soos inligting bekendgemaak of vrygestel word, gaan Graan SA die winsgewendheidsituasie maandeliks beraam en in artikelformaat bekendmaak.
Sonneblom vir lewering in Mei 2022 = R11 000/ton
Sojabone vir lewering in Mei 2023 = R8 700/ton
Tydens die saamstel van die veranderlike koste word die insette aangepas soos nuwe inligting maandeliks bekendgemaak word.
Die totale veranderlike koste vir mielies (gemiddelde opbrengs) het vanaf R9 388/ha (soos bepaal vir die 2021/2022-produksieseisoen) tot en met R13 091/ha (April 2022) verhoog. Dit is 'n drastiese styging van 39% met kunsmis wat die grootste bydraende faktor is. Volgens verdere berekeninge het die totale veranderlike koste van sonneblom en sojabone tydens dieselfde tydperk gemiddeld met ongeveer 23% tot 37% toegeneem.
Grafiek 1: Noordwes-Vrystaat: Maandelikse verandering in die totale veranderlike koste.
Grafiek 2: Noordwes-Vrystaat: Maandelikse brutomargeverandering vir mielies, sonneblom en sojabone.
Met die samestelling van die barometer word daar gepoog om vroegtyding 'n aanduiding van die verskil in winsgewendheid tussen die drie vernaamste somergewasse, naamlik mielies, sonneblom en sojabone, vir die komende seisoen te illustreer.
Volgens die onderstaande barometer is sonneblom 'n staatmakergewas vir die Noordwes-Vrystaat, alhoewel die voorkoms van siektes opbrengste beduidend kan affekteer. Volgens die berekeninge en indien die Safex-pryse realiseer, blyk somergraanverbouing oor die algemeen relatief winsgewend te wees. Oliesaadpryse verhandel tans op hoë vlakke wat die winsgewendheidsituasie van dié gewasse baie gunstig maak.